Тоқаев: Forbes тізіміндегі олигархтар әр облысқа бекітіледі
"Тоқаев: Forbes тізіміндегі олигархтар әр облысқа бекітіледі" | "https://abai.kz/post/182503"
TITLE: Тоқаев: Forbes тізіміндегі олигархтар әр облысқа бекітіледі
URL: https://abai.kz/post/182503
META: "Тоқаев: Forbes тізіміндегі олигархтар әр облысқа бекітіледі" | "https://abai.kz/post/182503"
DATE: 17.04.2024
AUTHOR(s): Abai.kz
TOTAL WORDS: 143
TEXT: Елдегі болып жатқан соңғы  жағдайлардан бірнеше өңірде су тасып, ондаған ауданда төтенше жағдай жарияланды. Осыған байланысты, мемлекет басшысы Қасым-Жомарт Тоқаев Қостанай облысына жұмыс сапары барысында су тасқыны салдарын еңсеруге жәрдемдескен бизнес өкілдерімен және еріктілермен жүздесті. Бұл туралы Abai.kz хабарлайды. – Мен сіздерге ризашылығымды білдіремін. Бұл – сіздердің жүрек қалауларыңыз, азаматтық жауапкершіліктеріңіздің көрінісі. Мұның бәрін марапат үшін емес, шынайы ниетпен жасалған игі іс деп білемін, – деген президент. Мемлекет басшысы су тасқынынан зардап шеккен халыққа нақты көмек көрсету ісінде бизнесмендердің рөлі зор екеніне айрықша назар аударған. – Біздің елімізде Forbes тізіміне кіретін ірі кәсіпкерлер бар. Олармен арнайы кездесеміз. Олар әр облысқа, ауданға, елді мекенге бекітіледі және нақты жауапкершілік жүктеледі. Бұл бір жағынан кәсіпкерлердің мүддесіне сай келеді. Өйткені олар өздерінің қосқан үлесінің нақты нәтижесін көретін болады. Халқына қайырымдылық жасаған азамат ретінде Сіздердің де есімдеріңіз мемлекет тарапынан елеусіз қалмайды деп ойлаймын, – деді Қасым-Жомарт Тоқаев. Abai.kz
